Diari Oficial de la Generalitat Valenciana


Sumari del DOGV 7536, del 29-05-2015 (2015/4938)

RESOLUCIÓ de 13 de maig de 2015, del president de l'Institut Valencià de Competitivitat Empresarial (IVACE), per la qual es convoca la concessió d'ajudes per a la contractació de personal especialitzat en exportació.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7536

Data del DOGV
:   29-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4938


Data del document
:   13-05-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de maig de 2015, del president de l'Institut Valencià de Competitivitat Empresarial (IVACE), per la qual es convoca la concessió d'ajudes per a la contractació de personal especialitzat en exportació. [2015/4938]  
L'economia de la Comunitat Valenciana es caracteritza per tindre un alt grau d'obertura a l'exterior, i en la qual la internacionalització de les seues empreses contribuïx notablement al creixement.  
La Generalitat té entre els seus fins intensificar la presència activa de les empreses de la Comunitat Valenciana a l'exterior amb l'objectiu d'incrementar la quota de mercat d'estes en els mercats internacionals.  
  
És fonamental en el procés d'internacionalització de les empreses que estes disposen dels mitjans humans adequats amb els quals atendre els requeriments específics que l'activitat internacional requerix.  
  
L'IVACE, a través de la present resolució, pretén donar suport a les empreses de la Comunitat Valenciana a millorar-ne la competitivitat per mitjà de l'increment del grau d'internacionalització. Per això, establix una línia específica d'ajudes per a reforçar els departaments internacionals de les empreses per mitjà de la contractació de personal especialitzat.  
En virtut del que s'ha exposat anteriorment, i de conformitat amb el que disposa l'article 4.2.i del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, resolc:  
  
Article 1. Objecte de la resolució  
L'objecte de la present resolució és establir les bases reguladores i la convocatòria per a la concessió per l'IVACE d'ajudes per a la contractació de personal especialitzat en exportació durant l'exercici 2015 per part de les pimes de la Comunitat Valenciana.  
  
Article 2. Objectiu de la convocatòria  
Constituïx l'objectiu de la convocatòria concedir ajudes a empreses de la Comunitat Valenciana per a la contractació a temps complet de tècnics especialitzats en comerç exterior que s'incorporen als seus departaments d'internacional i d'exportació, amb l'objectiu de donar suport als seus processos d'internacionalització i impulsar-los.  
  
Article 3. Actuacions objecte de suport. Requisits dels projectes  
3.1. Per projecte s'entén la contractació de personal especialitzat en comerç exterior per a la incorporació al departament internacional de l'empresa a fi de desenrotllar un pla d'internacionalització en esta. El contracte de naturalesa laboral haurà d'estar ja subscrit en el moment de la presentació de la sol·licitud i no ser de data anterior a l'1 de gener de 2015.  
En cap cas els contractes podran consistir en l'establiment i explotació de xarxes de distribució en l'estranger.  
3.2. Els costos subvencionables no podran rebre simultàniament ajudes en el marc d'esta convocatòria i d'altres procedents d'altres administracions. Per a la seua comprovació haurà d'aportar una declaració responsable referent a altres ajudes rebudes pels mateixos costos subvencionables, a la qual fa referència l'article 6.3.4, i disponible en l'adreça d'Internet de l'IVACE http://www.ivace.es.  
3.3. L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar -o almenys no impedir l'accessibilitat per a les persones discapacitades.  
3.4. El projecte objecte de l'ajuda haurà d'executar-se en el marc d'un desenrotllament sostenible i de foment de la protecció i millora del medi ambient.  
3.5. Les empreses sol·licitants podran presentar un màxim de dos sol·licituds en la present convocatòria.  
  
Article 4. Empreses beneficiàries  
4.1. Podran acollir-se a estes ajudes les pimes que tinguen la seu social a la Comunitat Valenciana i la data de constitució de la qual siga anterior al 30 de juny de 2013. Queden excloses les comunitats de béns i les societats civils, així com les associacions, fundacions, administracions públiques i, en general, les entitats sense ànim de lucre.  
  
Als efectes de la present resolució, es considerarà pimes l'entitat les característiques del qual s'ajusten al que disposa en l'annex I del Reglament (UE) número 651/2014 de la Comissió de 17 de juny de 2014, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat DO L187 de 26.06.2014, d'ara en avant Reglament (UE) número 651/2014, normativa disponible en l'adreça web de l'IVACE http://www.ivace.es.  
  
4.2. Per a l'exercici de la seua activitat les empreses beneficiàries hauran de disposar de les autoritzacions administratives preceptives, estar inscrites en els registres públics pertinents, i complir qualssevol altres requisits exigits per les disposicions aplicables.  
4.3. En especial, les empreses beneficiàries hauran d'estar al corrent en el compliment del que establix el Reial Decret Legislatiu 1/2013, de 29 de novembre, pel qual s'aprova el text refós de la Llei General de Drets de les Persones amb Discapacitat i de la seua Inclusió Social.  
  
4.4. No podran obtindre la condició de beneficiàries les empreses sol·licitants que:  
- De conformitat amb allò que disposa l'article 1 del Reglament (CE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les Ajudes de minimis, DO L 352 de 24.12.2013, d'ara en avant Reglament (CE) número 1407/2013 a les ajudes de minimis, i sense perjuí del que establix l'apartat 2 de la disposició esmentada:  
Operen en els sectors de la pesca i l'aqüicultura regulats pel Reglament (CE) número 104/2000 del Consell (DO L17, de 21.01.2000, p. 22).  
Es dediquen a la producció primària de productes agrícoles.  
4.5. Tampoc podran obtindre la condició de beneficiàries les empreses en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
  
  
Article 5. Característiques de l'ajuda i costos subvencionables  
5.1. L'ajuda consistirà en una subvenció a fons perdut sobre el cost del salari net anual del personal tècnic en comerç exterior contractat per les pimes beneficiàries.  
La intensitat màxima de l'ajuda serà del 60 % de l'import del salari net anual amb un import màxim de subvenció de 18.000 euros, per cada un dels contractes subscrits.  
Les empreses podran sol·licitar ajudes per a la formalització d'un segon contracte per convocatòria, però la seua concessió està condicionada a l'existència de crèdit suficient després de la concessió d'ajuda a la resta d'empreses a les quals s'haja concedit l'ajuda per al primer contracte, i sempre que es respecten els límits previstos en l'apartat 5.3 de la present convocatòria.  
Els contractes tindran una duració mínima de 12 mesos i el personal contractat haurà d'exercir funcions de tècnic en internacionalització en l'empresa.  
5.2. El cost subvencionable serà el salari net anual abonat per l'empresa beneficiària al personal tècnic en comerç exterior contractat durant el període elegible. El salari net mensual de cada contracte serà, com a mínim, de 1.250 euros. No es consideren compresos gastos corrents vinculats a l'activitat exportadora.   
5.3. Les ajudes descrites estaran subjectes al règim de minimis la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) número 1407/2013 a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i a les condicions de l'article 3, apartats 2 i 3 de la disposició esmentada.  
L'import total de l'ajuda de l'IVACE en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos públics o privats, supere el cost de l'activitat subvencionada.  
  
Article 6. Sol·licitud de l'ajuda  
6.1. Sol·licitud normalitzada.  
1. Els models de sol·licitud i la resta de documentació estaran disponibles en l'adreça d'Internet de l'IVACE: http://www.ivace.es i es podran omplir utilitzant els mitjans electrònics i/o telemàtics proporcionats i disponibles per l'IVACE a través de l'adreça d'Internet esmentada.  
La presentació de la sol·licitud porta implícita l'acceptació de les bases d'esta convocatòria.  
6.2. Termini de presentació de sol·licituds:  
El termini de presentació de sol·licituds començarà l'1 de juny de 2015 i finalitzarà l'11 de setembre de 2015 a les 15.00 hores.  
6.3. Documentació que ha d'adjuntar a la sol·licitud normalitzada:  
6.3.1. Memòria tècnica del projecte segons el model disponible en l'adreça d'Internet de l'IVACE http://www.ivace.es. La memòria servirà de referent per a aplicar els criteris de valoració, d'ací que un defectuós o deficient ompliment, o la seua difícil comprensió, generarà una subestimació del projecte.  
6.3.2. Pla d'internacionalització de l'empresa sol·licitant.  
6.3.3. Documentació relativa a la personalitat jurídica de l'empresa sol·licitant:  
a) Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament esta la presentació d'algun document concret.  
b) En el cas d'empreses sol·licitants la inscripció del qual en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual i no haguera autoritzat l'IVACE a la seua obtenció en l'imprés de sol·licitud.  
No serà necessari aportar la documentació anterior que ja estiga en poder de l'IVACE sempre que es mantinga vigent i s'aporte la declaració de vigència a este efecte segons el model disponible en l'adreça d'Internet de l'IVACE: http://www.ivace.es.  
6.3.4. Declaració responsable referent a totes les altres ajudes de minimis concedides d'esta o una altra administració (independentment de si estes són per als mateixos costos subvencionables que els previstos per la present convocatòria com per a qualsevol altre) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis; igualment haurà de presentar declaració d'altres subvencions, ajudes, ingressos o recursos ?procedents de qualsevol administració o ens públics o privats- que hagueren obtingut o sol·licitat per als mateixos costos subvencionables que els previstos en la present convocatòria.  
6.5. Lloc de presentació de sol·licituds  
6.5.1. Tant la sol·licitud com la memòria i la resta de documentació exigida es presentaran davant del Registre Telemàtic de la Generalitat, i este emetrà automàticament un resguard acreditatiu de la seua presentació, que podrà ser arxivat o imprés per l'empresa interessada, en els termes que preveu la Llei 11/2007, de 22 de juny, d'Accés Electrònic dels Ciutadans als Servicis Públics, i en el Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana. Una vegada omplit el formulari de sol·licitud i la resta de documentació des del tràmit telemàtic, s'haurà d'annexar la memòria tècnica del projecte en format electrònic.  
6.5.2. Ja que la sol·licitud ha de tramitar-se necessàriament via telemàtica, només s'admetrà la presentació davant del registre telemàtic i sempre que estiga firmada electrònicament per mitjà d'una firma electrònica avançada basada en un certificat reconegut segons el que disposa la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web http://www.pki.gva.es/puntreg\_c.htm.  
  
6.5.3. D'acord amb el que disposa la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana, s'incorpora el procediment arreplegat en esta resolució a l'annex del decret mencionat, com a procediment susceptible de tramitació a través del registre telemàtic de la Generalitat.  
6.6. La presentació de la sol·licitud comporta l'autorització de l'IVACE ?excepte manifestació en contra per l'empresa sol·licitant- per a demanar els certificats a emetre per l'Agència Estatal de l'Administració Tributària, per la Unitat Recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que l'empresa sol·licitant està al corrent en les obligacions amb estes administracions. En qualsevol cas l'IVACE podrà requerir directament l'empresa sol·licitant si la informació obtinguda presentara alguna incidència.  
6.7. Si la sol·licitud aportada fóra incompleta o presentara errors esmenables es requerirà l'interessat perquè en el termini de 10 dies hàbils esmene la falta o adjunte els documents preceptius, amb l'advertència que si no ho fa així se'l considerarà que desistix de la seua sol·licitud.  
6.8. Els requeriments a què es fa referència en este article, així com qualsevol altre que poguera realitzar-se per l'IVACE, s'efectuaran via telemàtica, si bé podran efectuar-se per fax o per correu electrònic o ordinari al número o a la adreça indicada per l'empresa sol·licitant en la sol·licitud normalitzada, sempre que quede constància de la recepció per aquella.  
6.9. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.10. L'aportació de documents en contestació als requeriments a què es fa referència, es podrà realitzar a través del Registre Telemàtic a l'adreça d'Internet de l'IVACE, i són aplicables els mateixos requisits sobre la utilització de la firma electrònica avançada que els arreplegats en este article.  
  
Article 7. Instrucció i avaluació de sol·licituds. Criteris d'avaluació  
  
7.1. L'òrgan instructor del procediment de concessió d'ajudes serà l'Àrea de Promoció Internacional de l'IVACE.  
7.2. Les ajudes es concediran davall del règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats en este article i s'establirà una prelació segons la puntuació obtinguda respectant els límits pressupostaris disponibles.  
7.3. L'òrgan instructor verificarà de cada empresa sol·licitant i dels projectes presentats el compliment dels requisits exigits en la convocatòria i, en cas d'estar d'acord amb esta, procedirà a l'anàlisi dels projectes presentats i a l'aplicació dels criteris del programa. Com a resultat de la seua actuació, l'òrgan instructor emetrà una preavaluació que serà elevada a la comissió a què fa referència l'article següent.  
  
7.4. Per a la selecció de projectes s'establirà una ordenació de les propostes en funció dels criteris i les puntuacions següents:  
1. Grau de definició i qualitat del projecte del Pla d'Internacionalització en què s'emmarque la proposta de contractació. Descripció i coherència dels objectius, planificació i recursos. Màxim 30 punts.  
  
2. Pla de treball de la persona contractada. Grau de descripció de les activitats a realitzar, la planificació i adequació al Pla d'Internacionalització. Màxim 20 punts.  
3. Adequació del perfil del candidat a les tasques a realitzar basant-se en la formació i l'experiència requerides. Màxim 20 punts.  
4. Resultats esperats del projecte. Màxim 15 punts.  
5. Estar acollida l'empresa a algun programa de suport a la internacionalització promogut per IVACE. Màxim 15 punts.  
  
Article 8. Concessió de l'ajuda  
Després dels actes d'instrucció i l'aplicació dels criteris de valoració, els projectes seran elevats a una comissió composta pel personal de l'IVACE que s'indica a continuació:  
Presidència: la direcció adjunta de l'IVACE (Direcció General d'Internacionalització).  
Vocals:  
El/la titular de la Direcció d'Àrea de Promoció Internacional.  
Dos tècnics/tècniques de la Unitat IVACE Internacional.  
El/la titular de la Direcció de l'Àrea de Suport.  
Un tècnic/una tècnica de l'Àrea de Suport que actuarà com a secretari/secretària, sense vot.  
La comissió adaptarà el funcionament a allò que establix la convocatòria i de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quan el nombre de sol·licituds valorades positivament no permeta concedir el percentatge màxim ajuda establit en l'article 5 d'esta resolució en relació amb el pressupost disponible del programa, la comissió podrà o bé proposar l'assignació del límit màxim als projectes amb millor puntuació o bé reduir el percentatge de subvenció en la quantia que s'estime adequada a fi que el pressupost es repartisca entre el màxim nombre de beneficiaris. La comissió optarà per una o l'altra mesura i valorarà l'eficàcia de la convocatòria.  
En els casos de sol·licituds amb idèntica puntuació, es tindrà en compte, als efectes de resoldre l'empat, la puntuació obtinguda criteri a criteri seguint un orde decreixent, segons ítems de major ponderació, fins que es produïsca el desempat.  
Vista la proposta continguda en l'acta de la comissió, el president de l'IVACE resoldrà l'adjudicació de les ajudes, en fixarà expressament la quantia i incorporarà, si és el cas, les condicions i obligacions a què haja de subjectar-se l'empresa beneficiària.  
La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en el Diari Oficial de la Comunitat Valenciana (DOCV) amb expressió del programa i crèdit pressupostari a què s'imputen, empresa beneficiària, subvenció concedida i finalitat o finalitats de la subvenció. Es delega en la direcció adjunta de l'IVACE (Direcció General d'Internacionalització) la resolució dels recursos de reposició.  
La resolució de la concessió podrà incloure una relació ordenada de totes les sol·licituds que no hagen sigut estimades per sobrepassar la quantia màxima del crèdit fixat en la convocatòria, amb indicació de la puntuació obtinguda per cada una d'estes perquè, en cas d'augment pressupostari per generació o lliurament del crèdit, puguen ser ateses per orde de puntuació.  
  
Article 9. Obligacions de les empreses beneficiàries  
Seran obligacions de les empreses beneficiàries les indicades a continuació, així com les que es descriguen en el Manual d'instruccions de justificació aprovat per la direcció adjunta de l'IVACE (Direcció General d'Internacionalització).  
1. Execució del projecte:  
a) L'empresa beneficiària haurà de desenrotllar el Pla d'Internacionalització en la forma descrita en la memòria presentada junt amb la sol·licitud normalitzada.  
b) Quant al període subvencionable de gastos, només seran tinguts en consideració els costos salarials compresos entre l'1 de gener de 2015 i el 31 de desembre de 2015. L'import mínim degudament justificat per cada una de les sol·licituds haurà de ser superior a 7.500 euros. La presentació d'un import menor donarà lloc a la revocació de l'ajuda.  
  
2. Acreditació de la realització del projecte:  
a) Amb data límit de 29 de gener de 2016 o data posterior que puga aprovar-se per la direcció adjunta de l'IVACE (Direcció General d'Internacionalització) l'empresa beneficiària haurà de presentar davant de l'IVACE:  
- Les nòmines del personal contractat per al Pla d'Internacionalització.  
- Una memòria resum de les activitats realitzades.  
b) Els pagaments només s'admetran si estan realitzats a través d'entitat financera, i la justificació es realitzarà per mitjà de la presentació d'una còpia de l'extracte bancari que acredite l'eixida efectiva dels fons o una còpia de la transferència.  
c) Queden exclosos els pagaments realitzats en efectiu o per caixa.  
d) En el cas que l'orde de transferència i/o l'apunt de l'extracte bancari siguen globals i, per tant, estiguen referits a diversos justificants de gasto, relacionats o no amb el projecte, serà necessari adjuntar una relació d'estos mateixos degudament detallada en la qual apareguen el destinatari, la identificació del justificant del gasto (el número de la factura o el concepte d'esta) i l'import pagat. Esta relació haurà de ser segellada per l'entitat financera.  
e) Documentació acreditativa del compliment de les condicions i obligacions específiques en el Manual d'instruccions de justificació d'ajudes.  
3. Altres obligacions:  
a) Complir les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
b) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
c) Actualitzar qualsevol documentació presentada que haguera tingut alguna modificació.  
d) Respondre de la veracitat dels documents aportats i, en general, de la informació facilitada.  
e) Comunicar a l'IVACE altres ajudes subjectes al règim de minimis i/o altres subvencions, ajudes, ingressos o recursos ?procedents de qualsevol administració o ens públics o privats- que hagueren obtingut o sol·licitat per als mateixos costos subvencionables. En cas de concurrència amb altres ajudes per als mateixos costos subvencionables, quedarà sense efecte la ja concedida per l'IVACE, excepte renúncia expressa a la ja concedida per l'altra administració.  
Esta obligació es materialitzarà omplint la declaració responsable que es preveja a este efecte en el corresponent Manual d'instruccions de justificació d'ajudes i de forma addicional a la prevista en la fase de sol·licitud (apartat 6.3.4 d'esta convocatòria).  
f) Complir totes les obligacions que deriven de la normativa d'aplicació especificada en l'article 12 d'esta resolució.  
  
Article 10. Control i verificació. Minoracions i revocacions  
Tant les empreses beneficiàries com els tercers relacionats amb l'objecte de la subvenció s'hauran de sotmetre a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'Administració Central de l'Estat, de la Generalitat i de la Unió Europea i els seus representants autoritzats i es facilitarà, en tot moment, tota la informació que se sol·licite en l'exercici d'estes actuacions, i, en especial, es posarà a la seua disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hi hauran d'incloure, en tot cas, els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, la mostra del qual s'obtindrà a partir d'un mètode de mostreig aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006.  
Així mateix, l'incompliment per les empreses beneficiàries de qualsevol de les obligacions establides en esta resolució podrà donar lloc a la minoració o a la revocació de la subvenció en funció de les circumstàncies ocorregudes i d'una valoració d'estes. En el cas que l'ajuda haguera sigut ja pagada, s'haurà de procedir al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb esta normativa, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que es trobe en període executiu. Es delega en la direcció adjunta de l'IVACE (Direcció General d'Internacionalització) la resolució dels procediments de reintegrament, minoració i revocació de les ajudes concedides.  
  
  
Article 11. Dotació pressupostària  
El pressupost per a la concessió de les ajudes previstes en la present resolució serà de 940.000 euros a càrrec de la línia T8029000 Formació dirigida a l'especialització professional en internacionalització del pressupost de l'IVACE de l'exercici 2015.  
Es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan este augment siga conseqüència d'una generació, ampliació o incorporació de crèdit. L'efectivitat de la quantia addicional està condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el DOCV amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en el DOCV, sense necessitat d'obertura d'un termini addicional per a presentar noves sol·licituds.  
  
Article 12. Marc normatiu  
Les ajudes arreplegades en està resolució es concediran d'acord amb el que establixen:  
- La Llei 38/2003, de 17 de novembre, General de Subvencions, i les disposicions de desplegament.  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
?R eglament (UE) número 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352 de 24.12.2013)  
- Llei 11/2007, de 22 de juny, d'Accés Electrònic dels Ciutadans als Servicis Públics.  
- Decret 220/2014, de 12 de desembre, del Consell de la Generalitat, pel qual s'aprova el Reglament d'Administració Electrònica de la Comunitat Valenciana.  
- Qualsevol altra normativa que per la matèria li fóra d'aplicació.  
  
Article 13. Entitats col·laboradores i assistència tècnica  
L'IVACE podrà disposar d'entitats col·laboradores perquè actuant ?en nom seu i pel seu compte- entreguen i distribuïsquen els fons a les empreses beneficiàries i li assistisquen en determinades funcions auxiliars a la gestió dels expedients.  
  
  
DISPOSICIÓ FINAL  
  
Primera  
Es faculta el director general de l'IVACE per a dictar les resolucions necessàries per al desplegament, l'eficàcia i l'execució d'esta convocatòria.  
  
Segona  
Esta resolució entrarà en vigor l'endemà de la publicació en el DOCV.  
  
València, 13 de maig de 2015.- El president de l'IVACE: Máximo Buch Torralva.